নাগালেণ্ডৰ ৰাজ্যপাল পিবি আচাৰ্যই আজি ৰাজ্যখনৰ বাহিৰত অধ্যয়নৰত ছাত্ৰ-ছাত্ৰীসকলক অধ্যয়ন শেষ কৰি নিজৰ ৰাজ্যলৈ উভতি আহি তেওঁলোকৰ গাঁও, চহৰৰ বাবে কাম কৰি সমাজক উপকৃত কৰাৰ বাবে আহ্বান জনাইছে।
কৰ্ণাটকৰ এনআইটিটিই বিশ্ববিদ্যালয়, মাংগালোৰত অধ্যয়নৰত নাগা ছাত্ৰ-ছাত্ৰীসকলক সম্বোধন কৰি আচাৰ্যই এইদৰে আহ্বান জনায়।
ৰাজ্যপালগৰাকীয়ে লগতে নাগা ছাত্ৰ-ছাত্ৰীসকলক স্থানীয় ভাষা শিকি সাংস্কৃতিক বিনিময় কাৰ্যসূচীত সক্ৰিয়ভাৱে অংশগ্ৰহণ কৰাৰ বাবেও আহ্বান জনায়। নাগালেণ্ডৰ ৰাজ্যপালগৰাকীয়ে বিশ্ববিদ্যালয়ৰ আচাৰ্য আৰু বিভাগীয় মুৰব্বীসকলো সাক্ষাৎ কৰে।
উল্লেখ্য যে এনআইটিটিই বিশ্ববিদ্যালয়, মাংগালোৰে নাগালেণ্ডৰ ৰাজপালগৰাকীৰ বিশেষ উদ্যোগত কেইবছৰ মানৰ পৰা নাগালেণ্ডৰ ছাত্ৰ-ছাত্ৰীসকলক বিভিন্ন পাঠ্যক্ৰমৰ বাবে আসনৰ ব্যৱস্থা কৰি আহিছে।
উল্লেখ্য যে ৰাজ্যখনৰ ছাত্ৰ-ছাত্ৰীসকলৰ বাবে বিশ্ববিদ্যালয়খনে শিক্ষাদান মাছুল আৰু ছাত্ৰাৱাস-ছাত্ৰীৱাসৰ মাছুল ৰেহাই দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
